โฟกัสหุ้น PTTEP
ดัชนีหุ้นไทยวันที่ 13 ธ.ค.61 ปิด 1,614.99 จุด ลดลง 19.89 จุด มีมูลค่าซื้อขาย 52,506.38 ล้านบาท กองทุนในประเทศขายสุทธิ 5,495.34 ล้านบาท พอร์ตโบรกเกอร์ขายสุทธิ 203.61 ล้านบาท ต่างชาติซื้อสุทธิ 117.19 ล้านบาท และรายย่อยซื้อสุทธิ 5,581.76 ล้านบาท,หุ้นมูลค่าซื้อขายสูงสุด PTTEP ปิด 125 บาท ลบ 9 บาท, PTT ปิด 47.50 บาท ลบ 1.50 บาท, ADVANC ปิด 166.50 บาท ลบ 6 บาท, SCC ปิด 424 บาท ลบ 16 บาท และ KBANK ปิด 188 บาท ลบ 2 บาท,ตลาดร่วงลงกว่า 20 จุด จากแรงขายหุ้นใหญ่ โดยเฉพาะกลุ่ม ปตท.กดดันตลาดภาพรวมสวนทางตลาดหุ้นภูมิภาค โดยหุ้น PTTEP ดิ่งลงหนัก ทั้งที่เพิ่งชนะประมูลแหล่งเอราวัณและบงกช เนื่องจากมีการวิเคราะห์ว่า PTTEP เสนอค่าคงที่ราคาขายก๊าซ (Pc) ไว้ต่ำแค่ 116 บาท/ล้าน BTU กดดันหุ้น PTT และ PTTEP,บล.เอเซีย พลัส การชนะประมูลส่งผลดีให้ PTTEP มีปริมาณการผลิตปิโตรเลียมเพิ่มขึ้นอีก 150,000 บาร์เรลต่อวันหรือเพิ่มกว่า 50% แต่ราคาเสนอขายก๊าซที่ PTTEP ได้เสนอค่าคงที่ของราคาขายก๊าซของทั้งสองแหล่งไว้ที่ระดับ 116 บาทต่อล้านบีทียู มองว่าเป็นการเสนอราคาในระดับต่ำมาก โดยปัจจุบันแปลง G1/61 (แหล่งเอราวัณ) มีราคาขายอยู่ที่ 165 บาทต่อล้านบีทียู และแปลง G2/61 (แหล่งบงกช) ปัจจุบันมีราคาขายที่ 214 บาทต่อล้านบีทียู,จึงทำให้มูลค่าหุ้นที่จะเพิ่มขึ้นนั้น อาจไม่เพิ่มมากขึ้นจากเดิมที่ได้ประมาณการไว้ โดยฝ่ายวิเคราะห์ปรับเพิ่มราคาพื้นฐานไว้ที่ระดับ 168 บาทต่อหุ้น จากเดิมอยู่ที่ 148 บาทต่อหุ้น และได้ปรับเพิ่มคำแนะนำเป็น ซื้อ จากเดิมที่ให้ เลี่ยงลงทุน โดยแนะนำให้หาจังหวะเข้าลงทุน และอีกสาเหตุที่ราคาหุ้นร่วงแรง เพราะก่อนหน้านี้นักลงทุนเข้าไปไล่ซื้อเก็งกำไรช่วงรอลุ้นผลประมูล,ขณะที่ บล.เอเชียเวลล์ ระบุว่าราคาเสนอขายก๊าซคงที่เป็นราคาที่ต่ำมาก เทียบกับราคาน้ำมัน และค่าเงินบาทปัจจุบัน จะอยู่ที่ราคาราว 4–5 เหรียญสหรัฐฯ ต่อล้านบีทียู จึงมองว่าไม่เป็นผลบวกต่อ PTTEP อาจไม่เพิ่มมูลค่าให้ PTTEP และอาจต้องแบกภาระต้นทุนสูง การทำกำไรใน 2 แหล่งนี้อาจจะยาก แนะนำให้ Switch ไปหุ้น BGRIM และ GPSC เนื่องจากราคาก๊าซที่ถูกลงต้นทุนเชื้อเพลิงของโรงไฟฟ้า SPP ต่ำลง.,อินเด็กซ์ 51
ดัชนีหุ้นไทยวันที่ 13 ธ.ค.61 ปิด 1,614.99 จุด ลดลง 19.89 จุด มีมูลค่าซื้อขาย 52,506.38 ล้านบาท กองทุนในประเทศขายสุทธิ 5,495.34 ล้านบาท
ดัชนีหุ้น,หุ้นไทย,PTTEP,เงาหุ้น,อินเด็กซ์ 51